মরক্কো
মরোক্কো (; ; ), বা মরোক্কো রাজ্য (; "আল্মাম্লাকাতুল্ মাগ়্রিবিয়্যা"; ; "ত্যাগেল্দিৎ ন্ ল্মেগ়্রিব্") হচ্ছে উত্তর আফ্রিকার একটি স্বাধীন রাষ্ট্র। এর রাজধানীর নাম রাবাত। দেশটি আটলান্টিক মহাসাগরের এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত। মরোক্কোর পূর্বে আলজেরিয়া, উত্তরে ভূমধ্যসাগর ও স্পেন, এবং পশ্চিমে আটলান্টিক মহাসাগর। দক্ষিণ দিকের সীমানাটি বিতর্কিত, মরোক্কো পশ্চিম সাহারা এলাকার মালিকানা দাবী করে, এবং ১৯৭৫ খ্রিস্টাব্দ থেকে পশ্চিম সাহারার অধিকাংশ এলাকা দখলে রেখেছে।
জেরুসালেমের ধর্মীয় গুরুত্ব
ইসলামী ঐতিহ্যে মক্কা ও মদীনার পাশাপাশি জেরুসালেমকে একটি পবিত্র স্থান বিবেচনা করা হয়। ইসলামী ঐতিহ্য অনুসারে পূর্ববর্তী নবীগনের এ শহরের সঙ্গে যোগসূত্র রয়েছে, এবং ইসলামের নবী মুহাম্মদ এক রাত্রিকালীন যাত্রায় এ শহর ভ্রমণ করেছিলেন (লাইলাতুল মেরাজ)। এই তাৎপর্যের কারনে, এটি ছিল মুসলমানদের প্রথম কিবলা (নামাজের দিক) এবং রাসূল মুহাম্মদ (স:) আল-আকসাকে তীর্থস্থান হিসেবে আখ্যায়িত করেছেন।